

**OAJ:N LAUKAAN PAIKALLISYHDISTYS RY**

**TOIMINTAKERTOMUS VUODELTA 2018**

**1. YLEISTÄ**

Laukaan opettajien yhdistys aloitti toimintansa 3.11.1906. Vuosi 2018 oli nykyisen ammattiyhdistyksen yhdistyksen 45. toimikausi. Jäseniä yhdistyksellä oli 311**.**

Yhdistyksen varsinaisia kokouksia oli kaksi. Kevätkokous järjestettiin Ravintola Priimuksessa, Jyväskylässä 29.3.2018. Ennen kokousta OAJ Keski-Suomen alueasiamies Jukka Lummelahti kertoi ajankohtaisista asioista. Aiheina olivat alueyhdistyksen tehtävät, alueasiamiehen tehtävät ja ansiokehityksen kehittyminen. Ennen kokouksen alkua järjestettiin jäsenistölle OAJ:n uurnavaltuustovaali.

Syyskokous pidettiin Varjolassa, Laukaassa 23.11.2018. Sivistystoimenjohtaja Juha Tolonen ja opetuspäällikkö Jussi Silpola olivat kertomassa ajankohtaisista asioista Laukaan sivistystoimessa. Kokouksen ja ruokailun jälkeen ilta jatkui yhdistyksen pikkujoulujen merkeissä; viihdyttäjänä oli The Dick Hawks.

Yhdistys jatkoi Pedanetin aktiivista käyttöä. Yhdistyksen sivuilta löytyvät perustiedot, ajankohtaiset asiat sekä ilmoittautumiset tapahtumiin. Yhdistyksellä on myös Facebook-sivut.

Jäseniä muistettiin heidän 50- ja 60- vuotis merkkipäivinään. Myös työelämässä olevia 65- vuotiaita yhdistyksen jäseniä muistettiin, samoin kuin yhteistyökumppaneita jouluna.

**2. PAIKALLINEN TOIMINTA**

**2.1. Yhdistyksen hallinto ja talous**

Hallituksen puheenjohtajana vuonna 2018 toimi Tuula Nissinen, varapuheenjohtajana Kirsi Haakana ja sihteerinä Terhi Luoma. Jäsenasioista vastasi Sanna Saranpää.

Yhdistyksen talouden hoidosta vastasivat Marjut Ström ja Markku Yli-Tuina.

Hallituksessa jatkoivat seuraavat henkilöt varajäsenineen:

Markku Yli-Tuina / Tuukka Hytönen

Markku Jaakkola / Anne Palo

 Jaana Kiminkinen / Tuija Nurminen

Jaana Uuksulainen / Petteri Tolmunen

Kirsi Varis / Kirsi Joska

Katja Koskinen / Mari Lummi-Hiekka

Erovuorossa olleiden hallituksen jäsenten tilalle valittiin seuraavat jäsenet /varajäsenet:

Marjut Ström / Minttu Isoaho

Terhi Luoma / Leena Silpola

Jouni Toikkanen / Jaakko Heikkilä

Kirsi Haakana / Mari Jalvela

Terhi Ek / Eija Seppänen

Sanna Saranpää / Satu Hyyryläinen

Liikunta- ja kulttuuriryhmän muodostivat Katja Koskinen, Jouni Toikkanen ja Terhi Ek.

Yhdistyksen toiminnantarkastajina toimivat vuonna 2018 Jari Inkilä ja Merja Luhtala ja varalla Veijo Mononen ja Anssi Nieminen.

Hallitus kokoontui vuonna 2018 yhdeksän kertaa: 17.1., 21.2., 21.3., 18.4., 16.5., 22.8., 12.9., 24.10. ja 21.11.

Hallituksen kokouksiin osallistuivat mahdollisuuksiensa mukaan myös luottamusmiehet Jukka Lummelahti, Tuula Leppäkari, Leevi Napari ja Tanja Kuivalainen.

Hallituksen työvaliokunnan muodostivat puheenjohtaja, varapuheenjohtaja, sihteeri, taloudenhoitaja, luottamusmiehet ja tarvittaessa muut kutsutut.

**2.2. EDUNVALVONTA**

**2.2.1. Luottamushenkilöt**

Luottamusmiehinä toimivat JUKO ry:n pääluottamusmies lehtori Jukka Lummelahti, OVTES alan luottamusmiehenä alakoulussa luokanopettaja Tuula Leppäkari. Yläkoulun ja lukion luottamusmiehenä toimi oppilaanohjauksen lehtori Leevi Napari ja varaluottamusmiehenä lehtori Petteri Tolmunen. KVTES alan luottamusmiehinä toimivat varhaiskasvatuksen opettaja Tanja Kuivalainen ja varaluottamusmies varhaiskasvatuksen erityisopettaja Johanna Viitanen.

Opetus- ja varhaiskasvatuksen työsuojeluvaltuutettuna toimi lehtori Markku Jaakkola.

Laukaan kunnan yhteistyöryhmässä ja työsuojelutoimikunnassa JUKO:n valtuuttamana vuonna 2018 oli pääluottamusmies Jukka Lummelahti (varalla Leevi Napari) ja työsuojeluvaltuutettu Markku Jaakkola.

Laukaan koulutoimen johtoryhmässä oli kunnan yhteistyöryhmän valtuuttamana henkilöstön edustajana Jukka Lummelahti (varalla Leevi Napari).

**2.2.2. Edunvalvontatyö**

Yhdistyksen edustajat tapasivat Laukaan kunnan työnantajien ja johdon sekä kasvun ja oppimisen lautakunnan edustajia säännöllisesti.

Yhdistyksen hallituksen kokouksissa käsiteltiin omana kohtanaan opettajien edunvalvonnan ajankohtaisia asioita ja Laukaan kunnan opettajien työhön vaikuttavia asioita.

Laukaan kunta jatkoi vuoden 2018 aikana valmistelevia päätöksiä Kirkonkylän koulun, Vihtavuoren koulun ja Sydän-Laukaan koulun rakentamishankkeista. Yhdistys seurasi ja vaikutti päättäjiin koulurakentamisen edistämiseksi.

Yhdistyksen hallitus seurasi huolestuneena koulujen ja päiväkotien työolosuhteita ja opetushenkilöstön työhyvinvoinnin heikkenemistä. Yhdistys vaikutti virkamiehiin ja päättäjiin työhyvinvoinnin parantamiseksi. Erityisesti sisäilma ja työssäjaksaminen huoletti yhdistyksen hallitusta.

Keväällä 2018 Laukaan kunnan verokertymä osoittautui odotettua pienemmäksi. Syksyllä vuoden 2019 talousarvion valmistelu jouduttiin avaamaan uudelleen, kun oppimisen ja kasvun lautakunta palautti arvion uudelleen virkamiesten valmisteluun. Syksyllä 2018 pääluottamusmies ja luottamusmiehet olivat useasti yhteydessä yhdessä yhdistyksen puheenjohtajan kanssa kunnan poliittisiin päättäjiin. Huolena oli koulutoimen säästöjen kohdistuminen opetukseen ja oppimiseen. Yhdistyksen toimijat tiedottivat säästöjen vaikutuksista myös julkisuudessa lehtikirjoituksin ja muilla tavoilla. Huolimatta yhdistyksen vaikuttamisesta valtuusto päätti vähentää perusopetuksen tuntimäärää kahdella tunnilla 226 tuntiin.

Keväällä 2018 tehdyt sopimukset sisälsivät yleiskorotusten lisäksi 1.1.2019 jakoon tulleen paikallisesti jaettavan järjestelyerän. Yhdistyksen hallitus käsitteli järjestelyerää syksyn mittaan jokaisessa kokouksessaan. Yhdistyksen valtuuttamat neuvottelijat kävivät neuvotteluja hallituksen määrittämien tavoitteiden saavuttamiseksi. Neuvottelut jatkuivat syyskuusta joulukuuhun.

**2.3. Virkistys- ja järjestötoiminta (Liiku -ryhmä)**

Jäsenet osallistuivat aktiivisesti liiku-ryhmän tapahtumiin. Liiku-ryhmän tapahtumista ilmoitettiin yhdistyksen Pedanet-sivuilla. Myös tapahtumiin ilmoittautuminen tapahtui sivujen kautta. Lisäksi tapahtumista tiedotettiin yhdistyksen Facebook -sivuilla.

Vuonna 2018 järjestettiin seuraavat tapahtumat:

* 27.1. - 28.1.2018 Loay:n jäsenille järjestettiin matka Educa -messuille ja -risteilylle, osallistujia loppuunmyydylle matkalla pääsi 40 henkeä.
* 17.3.2018 oli jäsenien toivoma Suvi Teräsniskan konsertti Peurungassa. Lippuja varattiin 20 kappaletta. Osallistujia konserttiin oli 11 henkeä.
* 23.3.2018 jäsenille tarjottiin mahdollisuutta osallistua Lutakossa CMX:n keikalle. 20 lipusta jäsenet käyttivät 7 kappaletta.
* 31.8.2018 oli perinteinen syyslukukauden avaus Päijänneristeilyn merkeissä. Mukana risteilyllä oli 66 henkeä.
* 5.10.2018 jäsenille oli tarjolla pullakahvit Pullaunelmassa ja Jyväspakarin kahvilassa.
* 10.11.2018 oli vielä kulttuuria tarjolla. Kaupunginteatterin Hair -musikaalia oli seuraamassa 31 henkeä.

Kaukalopallo- ja lentopallovuoro jatkuivat entiseen tapaan maanantaisin ja torstaisin

Myös eläkkeellä olevat yhdistyksen jäsenet saivat osallistua liiku-ryhmän tarjoamaan toimintaan maksamalla saman omavastuuosuuden kuin muutkin jäsenet.

**3. TOIMINTA OAJ:SSÄ**

OAJ Keski-Suomen vuosikokous pidettiin Jämsässä ke 4.4. Vuosikokouksessa valittiin OAJ Keski-Suomelle uusi puheenjohtaja. Valituksi tuli Pekka Natunen. Yhdistystämme edustivat ja puheenjohtajaa äänestivät Tuula Nissinen, Terhi Luoma, Katja Koskinen, Tuula Leppäkari, Leevi Napari, Kirsi Haakana ja Jukka Lummelahti. Yhdistyksellä oli käytettävissä seitsemän ääntä.

Tuula Nissinen toimi OAJ Keski-Suomen hallituksen varsinaisena jäsenenä Laukaa-Hankasalmi alueelta. Varajäsenenä työskenteli Marina Liimatainen Hankasalmelta.

Tuula Nissinen toimi OAJ Keski-Suomen yleissivistävien opettajien jaoksessa.

Terhi Ek nimettiin OAJ K-S varhaiskasvatusjaokseen. Jaos on kokoontunut yhden kerran vuonna 2018.

Jukka Lummelahti toimi OAJ Keski-Suomen taloudenhoitajana sekä OAJ Keski-Suomen alueasiamiehenä.

Luottamusmiehet Jukka Lummelahti, Leevi Napari, Tuula Leppäkari ja Tanja Kuivalainen, työsuojeluvaltuutettu Markku Jaakkola sekä puheenjohtaja Tuula Nissinen osallistuivat OAJ:n tarjoamiin valtakunnallisiin ja alueellisiin koulutuksiin. Terhi Ek osallistui Lastentarhanopettajaliiton neuvottelupäiville Jyväskylässä.

Yhdistyksen jäseniä kannustettiin osallistumaan Nope-koulutukseen sekä OAJ Keski-Suomen järjestämiin tapahtumiin.